Läif a Séil
Läif a Séil (engleschen Titel: The Last Ashes) ass e lëtzebuergesch-belsche Spillfilm a Lëtzebuerger Sprooch vum Loïc Tanson. E kënnt de 25. Oktober 2023 an de Kino. Et handelt sech ëm e Western a Filmdrama.

Ëm wat geet et am Film? 
D'Hélène kënnt 1854, no 15 Joer ënner enger neier Identitéit, an d'Duerf zeréck, wou et als Kand opgewuess ass, a vu wou et deemools huet misse fortlafen. Hatt kënnt zeréck fir Revanche un der Graff-Famill ze huelen...

Produktioun 
D'Dréibuch fir de Film huet de Loïc Tanson zesumme mam Frédéric Zeimet geschriwwen.

De Film Fund Luxembourg huet 2.800.000 Euro vum Gesamtbudget, deen op 3.718.000 Euro chiffréiert gouf, bäigedroen.

D'Dréiaarbechte ware vum 25. Abrëll bis de 25. Juni 2022, virun allem bei der Buerg Eyneburg zu Hergenrath an der Gemeng Kelmis, an der däitschsproocheger Belsch.

Um Spaweck
 Fiche op filmfund.lu (nogekuckt 2023-08-18).
 Trailer op vimeo.com
 "Ee Bléck hannert d'Kulisse vun engem Lëtzebuerger Western." rtl.lu, 07.06.2022.

Filmer 2023
Lëtzebuergesch Filmer
Lëtzebuergesch Filmdramen
Filmer vum Loïc Tanson